หนังสือ ค.ศ. 1997 โดยโรเบิร์ต คิโยซากิ และชารอน เลชเตอร์
บทความนี้เกี่ยวกับหนังสือ สำหรับแบรนด์พ่อรวย ดูที่ พ่อรวย

***พ่อรวยสอนลูก*** (อังกฤษ: *Rich Dad Poor Dad*) เป็นหนังสือ ค.ศ. 1997 ที่เขียนโดยโรเบิร์ต คิโยซากิ และชารอน เลชเตอร์ ซึ่งสนับสนุนความสำคัญของการรู้หนังสือทางการเงิน (การศึกษาทางการเงิน), อิสรภาพทางการเงิน และสร้างความมั่งคั่งด้วยการลงทุนในทรัพย์สิน, การลงทุนด้านอสังหาริมทรัพย์, การเริ่มต้นและการเป็นเจ้าของธุรกิจ รวมถึงการเพิ่มความฉลาดทางการเงิน (ไอคิวทางการเงิน) เพื่อปรับปรุงธุรกิจและความสามารถทางการเงิน โรเบิร์ต คิโยซากิ ออกหนังสือตามมาคือ*พ่อรวยสอนลูก #2 เงินสี่ด้าน* และ*พ่อรวยสอนลงทุน* เขามีหนังสืออย่างน้อยหนึ่งโหลที่ได้รับการตีพิมพ์

*พ่อรวยสอนลูก*ได้รับการเขียนในสไตล์ของนิทานคติสอนใจ โดยอิงจากชีวิตของคิโยซากิที่แสดงแก่คนทั่วไป บุคคลในฐานะ "พ่อรวย" เป็นพ่อของเพื่อนที่สะสมความมั่งคั่งอันเนื่องมาจากการประกอบการและการลงทุนที่ชาญฉลาด ในขณะที่ "พ่อจน" ซึ่งเป็นพ่อของคิโยซากิ ซึ่งเขาบอกว่าทำงานหนักมาตลอดชีวิต แต่ไม่เคยได้รับความมั่นคงทางการเงิน ไม่มีใครพิสูจน์ได้เลยว่าพ่อรวย ชายผู้ให้คำแนะนำคิโยซากิทั้งหมดสำหรับการใช้ชีวิตที่ร่ำรวยนั้น เคยมีอยู่จริงหรือไม่ และไม่เคยมีใครมีพยานหลักฐานถึงความมั่งคั่งมากมายมหาศาลที่ได้รับโดยคิโยซากิก่อนที่จะมีการเผยแพร่พ่อรวยสอนลูกในปี ค.ศ. 1997

การตอบรับ
---------

### การยกย่องและสนับสนุน

*พ่อรวยสอนลูก*มียอดขายมากกว่า 32 ล้านเล่ม ในกว่า 51 ภาษาในกว่า 109 ประเทศ โดยอยู่ในอันดับหนังสือขายดีเดอะนิวยอร์กไทมส์มานานกว่าหกปี โดยเปิดตัวซีรีส์หนังสือและผลิตภัณฑ์ที่เกี่ยวข้อง และได้รับการชื่นชมจากนักวิจารณ์บางส่วน พิธีกรรายการทอล์กโชว์อเมริกันและเจ้าแม่สื่ออย่างโอปราห์ วินฟรีย์ ได้รับรองหนังสือในรายการของเธอ ผู้สนับสนุนที่มีชื่อเสียงเป็นนักแสดง วิลล์ สมิธ ผู้ซึ่งบอกว่าเขาสอนลูกชายเกี่ยวกับความรับผิดชอบทางการเงินโดยการอ่านหนังสือ สถานีโทรทัศน์สาธารณะพีบีเอส โคเซ ได้ออกอากาศรายการนำเสนอโรเบิร์ต คิโยซากิ 55 นาทีในหัวข้อ "แนวทางสู่ความมั่งคั่ง" ในปี ค.ศ. 2006 ซึ่งสรุปสาระสำคัญหนังสือพ่อรวยสอนลูกของเขาเป็นหลัก พีบีเอสยังให้เกียรติโรเบิร์ต คิโยซากิ ด้วยรางวัลความเป็นเลิศด้านการศึกษาในปี ค.ศ. 2005 นอกจากนี้ ดอนัลด์ ทรัมป์ ได้ร่วมการประพันธ์กับคิโยซากิในปี ค.ศ. 2006 ในผลงานชื่อ*ชวนคุณให้รวย* และหนังสือเล่มที่สองชื่อว่า*ผู้ประกอบการมือทอง* ในปี ค.ศ. 2011 ส่วนผู้ประกอบการแฟชั่นอเมริกันและนักลงทุน เดย์มอนด์ จอห์น เรียกหนังสือเล่มนี้ว่าเป็นหนึ่งในสิ่งที่เขาโปรดปราน และแร็ปเปอร์ชาวอเมริกัน บิ๊ก เค.อาร์.ไอ.ที. ได้ทำเพลงที่ชื่อว่า "ริชแดดพูรแดด" แม้ว่ามันจะไม่มีส่วนเกี่ยวข้องกับหนังสือก็ตาม

### การวิจารณ์

จอห์น ที. รีด ซึ่งเป็นคนติเตียนของโรเบิร์ต คิโยซากิ กล่าวว่า "*พ่อรวยสอนลูก*มีคำแนะนำที่ผิดมาก, มีคำแนะนำที่แย่มาก มีคำแนะนำบางอย่างที่เป็นอันตราย และแทบไม่มีคำแนะนำที่ดีเลย" นอกจากนี้เขายังกล่าวว่า "*พ่อรวยสอนลูก*เป็นหนึ่งในหนังสือแนะนำทางการเงินที่งี่เง่าที่สุดที่ผมเคยอ่าน มันมีข้อผิดพลาดทางข้อเท็จจริงมากมาย และรายงานของเหตุการณ์ที่ไม่น่าจะเกิดขึ้นอย่างมากมาย" ซึ่งคิโยซากิให้การโต้แย้งกับบางคำแถลงของรีด ส่วนร็อบ วอล์กเกอร์ ซึ่งเป็นผู้วิจารณ์ตำหนิ กล่าวว่าหนังสือเล่มนี้เต็มไปด้วยเรื่องไร้สาระ และบอกว่าคำกล่าวอ้างของคิโยซากิมักจะคลุมเครือ, การเล่าเรื่อง "เหมือนปั้นน้ำเป็นตัว" และหนังสือเล่มนั้นส่วนมากก็คือ "พัฒนาตัวเองแบบสำเร็จรูป" การสังเกตลักษณะทั่วไปที่คาดการณ์ได้ของหนังสือดังกล่าวปรากฏใน*พ่อรวยสอนลูก* นอกจากนี้เขายังวิจารณ์ข้อสรุปของคิโยซากิเกี่ยวกับชาวอเมริกัน, วัฒนธรรมอเมริกัน และวิธีการของคิโยซากิ

ความสำเร็จในการพิมพ์
--------------------

เดิมหนังสือเล่มนี้ได้มีการจัดพิมพ์เองในปี ค.ศ. 1997 ก่อนที่จะได้รับการยกขึ้นมาในเชิงพาณิชย์ที่กลายเป็นหนังสือขายดีของ*นิวยอร์กไทมส์* ซึ่งมียอดขายกว่า 32 ล้านเล่ม และมาเป็นชื่อเสียงประจำบ้าน ในหนังสือเสียงของเขา *เลือกที่จะรวย*  คิโยซากิกล่าวว่าผู้จัดพิมพ์ทุกรายทำให้เขาผิดหวัง และบานส์แอนด์โนเบิลปฏิเสธที่จะจัดให้มีสินค้าหนังสือเล่มนี้ในตอนแรก เขาให้ความสำคัญกับรายการทอล์กโชว์และรายการวิทยุ ซึ่ง*ดิโอปราห์วินฟรีย์โชว์*มีอิทธิพลอย่างมากต่อยอดขายหนังสือ ส่วนในเดือนเมษายน ค.ศ. 2017 *พ่อรวยสอนลูก*ฉบับครบรอบ 20 ปี ได้รับการตีพิมพ์ และในบทนำของฉบับครบรอบ 20 ปี โรเบิร์ต ที. คิโยซากิ ยืนยันว่ามีการจำหน่ายหนังสือประมาณ 40 ล้านเล่มทั่วโลก

อ้างอิง
-------

1. 1 2  Walker, Rob. "If I Were a Rich Dad" in *Slate*, June 20, 2002.
2. ↑  Olen, Helaine. "Rich Dad, Poor Dad, Bankrupt Dad? Cc;JoeChege". *Forbes* (ภาษาอังกฤษ). สืบค้นเมื่อ 2020-01-02.
3. ↑  "Top Selling Personal Finance Book of All Time; Rich Dad Poor Dad NOW Available for FREE Download!". *www.businesswire.com* (ภาษาอังกฤษ). สืบค้นเมื่อ 2017-07-30.
4. ↑  "New York Times Best Selling Author of Rich Dad Poor Dad Robert Kiyosaki" (ภาษาอังกฤษ). 2016-05-06. สืบค้นเมื่อ 2017-07-30.
5. ↑  "Rich Dad, Poor Dad Review - Revisited Ten Years Later". *Investor Junkie*. สืบค้นเมื่อ 24 January 2016.
6. ↑  *Will Smith on making his kids read Rich Dad Poor Dad*. 24 September 2010. สืบค้นเมื่อ 24 January 2016 – โดยทาง YouTube.
7. ↑  "PBS Honors The Rich Dad Company with *Excellence In Education* Award – Press Releases on CSRwire.com". *www.csrwire.com* (ภาษาอังกฤษ). สืบค้นเมื่อ 2017-07-30.
8. ↑  Susanna Kim (Oct 12, 2012). "'Rich Dad, Poor Dad' Author Files for Bankruptcy for His Company". ABC News. สืบค้นเมื่อ 31 May 2014.
9. ↑  "The Making of FUBU — An Interview with Daymond John". Tim Ferriss. สืบค้นเมื่อ 31 May 2014.
10. ↑  "Video: Big K.R.I.T. Explains the "Rich Dad Poor Dad" Video". คลังข้อมูลเก่าเก็บจากแหล่งเดิมเมื่อ 2014-05-31. สืบค้นเมื่อ 31 May 2014.
11. ↑  Reed, John T. (September 3, 2015). "Spare us the finance evangelists and their false profits". สืบค้นเมื่อ 2015-09-03.
12. ↑  Robert Kiyosaki. "Robert Kiyosaki's Public Response to John T. Reed's Review of "Rich Dad Poor Dad"". สืบค้นเมื่อ 2011-12-01.
13. ↑  "GURUSPEAK : Robert Kiyosaki". *The Financial Express*. สืบค้นเมื่อ 24 January 2016.
14. ↑  Choose to be Rich, Audiobook ASIN: B000CSXWXW
15. ↑  Kiyosaki, Robert T. (2017). *Rich Dad, Poor Dad*. Plata Publishing. p. 7. ISBN 9781612680194.

บรรณานุกรม
----------

* *Rich Dad Poor Dad: What the Rich Dad Teach Their Kids About Money That the Poor and Middle Class Do Not!*, by Robert Kiyosaki and Sharon Lechter. Warner Business Books, 2000. ISBN 0-446-67745-0

แหล่งข้อมูลอื่น
---------------

* เว็บไซต์ทางการ
* "Guide to Wealth" as aired by PBS public television channel KOCE in 2006